Oct 25,2016
ఎన్‌ఎండీసీ-మిథానీల కీలక ఒప్పందం
నవతెలంగాణ- వాణిజ్యి విభాగం :ప్రభుత్వ రంగ సంస్థలు ఎన్‌ఎండీసీ, మిథాని తాజాగా కీలక భాగస్వామ్య ఒప్పందాన్ని కుదుర్చుకున్నాయి. 'టంగ్‌స్టాన్‌ మైనింగ్‌ అండ్‌ డెవలప్‌మెంట్‌ ప్రాసెసింగ్‌ టెక్నలాజీ' పంపిణీ నిమిత్తం ఈ ఒప్పందం కుదుర్చుకున్నాయి. ఒప్పంద పత్రాలపై ఎన్‌ఎండీసీ డైరెక్టర్‌ (ప్రొడక్షన్‌) పి.కె. సంపత్‌, మిథాని పీఅండ్‌ఎం డైరెక్టర్‌ ఎస్‌.కె. జా సంతకాలు చేశారు. ఈ కార్యక్రమంలో ఎన్‌ఎండీసీ డైరెక్టర్లు నరేంద్ర కె నందా, సందీప్‌ తులా, బిజి రాజులు పాల్గొన్నారు. టంగ్‌స్టన్‌ లోహం ఉత్పత్తి కోసం ఇరు సంస్థలు ఒప్పందం కుదుర్చుకున్నాయి. దేశంలో ఈ లోహ ఉత్పత్తి, లభ్యత చాలా తక్కువగా ఉన్నందున దీనిని పెంచాలని ఇరు సంస్థలు సంయుక్తంగా నిర్దేశించుకున్నాయి.
మీ స్నేహితులకు రికమెండ్ చెయ్యండి